CELEX: 32021R1398
Language: ro
Date: 2021-06-04 00:00:00
Title: Regulamentul delegat (UE) 2021/1398 al Comisiei din 4 iunie 2021 de modificare a Regulamentului delegat (UE) 2017/654 de completare a Regulamentului (UE) 2016/1628 al Parlamentului European și al Consiliului în ceea ce privește acceptarea omologărilor acordate în conformitate cu Regulamentele nr. 49 și nr. 96 ale Comisiei Economice pentru Europa a Organizației Națiunilor Unite (CEE-ONU) (Text cu relevanță pentru SEE)

24.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 299/1
               
            
         REGULAMENTUL DELEGAT (UE) 2021/1398 AL COMISIEI
         din 4 iunie 2021
         de modificare a Regulamentului delegat (UE) 2017/654 de completare a Regulamentului (UE) 2016/1628 al Parlamentului European și al Consiliului în ceea ce privește acceptarea omologărilor acordate în conformitate cu Regulamentele nr. 49 și nr. 96 ale Comisiei Economice pentru Europa a Organizației Națiunilor Unite (CEE-ONU)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1628 al Parlamentului European și al Consiliului din 14 septembrie 2016 privind cerințele referitoare la limitele emisiilor de poluanți gazoși și de particule poluante și omologarea de tip pentru motoarele cu ardere internă pentru echipamentele mobile fără destinație rutieră, de modificare a Regulamentelor (UE) nr. 1024/2012 și (UE) nr. 167/2013 și de modificare și abrogare a Directivei 97/68/CE (1), în special articolul 24 alineatul (11), articolul 25 alineatul (4) literele (b) și (c), articolul 34 alineatul (9) litera (c) și articolul 42 alineatul (4) litera (a),
         întrucât:
         
                     (1)
                  
                  
                     Serviciilor tehnice li s-au încredințat funcții decizionale în cazul neacceptării reprezentativității motorului prototip propus al unei familii de motoare alimentate cu gaz natural/biometan (GN) sau gaz petrolier lichefiat (GPL), inclusiv motoare cu dublă alimentare. Cu toate acestea, având în vedere impactul general al acestor decizii asupra procesului de omologare de tip, emiterea deciziilor respective trebuie să fie responsabilitatea autorităților de omologare de tip.
                  
               
                     (2)
                  
                  
                     Punctul 11.4.2.1.4 din apendicele 1 la anexa IV la Regulamentul delegat (UE) 2017/654 al Comisiei (2) prevede că, odată blocat, contorul poate fi resetat la zero numai în cazul în care nu a fost detectată nicio instanță de funcționare defectuoasă a sistemului de control al NOx în timpul ultimelor 40 de ore de funcționare a motorului. Cu toate acestea, versiunea relevantă a Regulamentului nr. 49 al CEE-ONU impune ca nicio instanță de funcționare defectuoasă a sistemului de control al NOx să nu fi fost detectată în cursul ultimelor 36 de ore și nu în timpul ultimelor 40 de ore de funcționare a motorului. Această neconcordanță împiedică acceptarea echivalenței omologărilor de tip acordate în temeiul versiunii relevante a Regulamentului nr. 49 al CEE-ONU. Prin urmare, o cerință mai puțin strictă de minimum 36 de ore trebuie considerată suficientă pentru acordarea unei omologări UE de tip în temeiul Regulamentului (UE) 2016/1628.
                  
               
                     (3)
                  
                  
                     În conformitate cu punctul 1 al cincilea paragraf din anexa V la Regulamentul delegat (UE) 2017/654, serviciile tehnice pot exclude punctele de funcționare din oricare dintre domeniile de control al motorului pentru efectuarea ciclului de încercare în regim staționar pentru echipamentele mobile fără destinație rutieră. Cu toate acestea, având în vedere impactul general al unor astfel de decizii asupra procesului de omologare de tip, este oportun să se solicite ca autoritățile de omologare să fie de acord cu astfel de excluderi.
                  
               
                     (4)
                  
                  
                     Limitele emisiilor, cerințele generale și tehnice și metodele de încercare prevăzute în seria 06 de amendamente la Regulamentul CEE-ONU nr. 49 și în seria 05 de amendamente la Regulamentul CEE-ONU nr. 96 sunt coerente cu cele din Regulamentul (UE) 2016/1628, cu excepția articolului 19 din regulamentul respectiv. Prin urmare, omologările de tip acordate în conformitate cu seria 06 de amendamente la Regulamentul CEE-ONU nr. 49 și cu seria 05 de amendamente la Regulamentul CEE-ONU nr. 96 trebuie să fie recunoscute ca fiind echivalente cu omologările UE de tip acordate și cu marcajul reglementar necesar în conformitate cu Regulamentul (UE) 2016/1628, în măsura în care o autoritate de omologare garantează că producătorul respectă cerințele prevăzute la articolul 19 din Regulamentul (UE) 2016/1628.
                  
               
                     (5)
                  
                  
                     În scopul asigurării conformității cu articolul 19 din Regulamentul (UE) 2016/1628, producătorul de motoare omologate în conformitate cu seria 06 de amendamente la Regulamentul CEE-ONU nr. 49 sau cu seria 05 de amendamente la Regulamentul CEE-ONU nr. 96 trebuie să solicite uneia sau mai multor autorități de omologare să supravegheze respectarea de către acesta a obligațiilor prevăzute la articolul 19 din Regulamentul (UE) 2016/1628,
                  
               
                     (6)
                  
                  
                     Limitele emisiilor, cerințele generale și tehnice și metodele de încercare stabilite în seriile 00, 01, 02, 03 și 04 (3) de amendamente la Regulamentul CEE-ONU nr. 96 sunt coerente cu cele pentru etapa I, etapa II, etapa IIIA, etapa IIIB, etapa IV ale limitelor emisiilor poluante prevăzute în Directiva 97/68/CE a Parlamentului European și a Consiliului (4), precum și pentru motoarele cu destinație specială (SPE) care intră sub incidența articolului 34 alineatele (5) și (6) din Regulamentul (UE) 2016/1628. Prin urmare, omologările de tip acordate în conformitate cu seriile 00, 01, 02, 03 și 04 de amendamente la Regulamentul CEE-ONU nr. 96 trebuie recunoscute ca fiind echivalente cu omologările CE de tip acordate și cu marcajul reglementar necesar pentru etapele I, II, IIIA, IIIB și IV în conformitate cu Directiva 97/68/CE și pentru omologările UE de tip pentru motoarele cu destinație specială (SPE) în conformitate cu Regulamentul (UE) 2016/1628.
                  
               
                     (7)
                  
                  
                     Pentru a permite o identificare clară a motorului și pentru a asigura conformitatea cu dispozițiile administrative aplicabile, motoarele introduse pe piață în conformitate cu omologările de tip acordate în conformitate cu seriile 00, 01, 02, 03 și 04 de amendamente la Regulamentul CEE-ONU nr. 96 trebuie să fie însoțite de declarația de conformitate aplicabilă și de marcajul suplimentar, în conformitate cu articolul 31 și articolul 32 alineatul (2) din Regulamentul (UE) 2016/1628.
                  
               
                     (8)
                  
                  
                     Cerințele stabilite în prezentul regulament sunt, din punct de vedere tehnic, irelevante pentru performanța motoarelor în ceea ce privește emisiile. Prin urmare, este oportun ca omologările UE de tip pentru un tip de motor sau o familie de motoare omologată în conformitate cu Regulamentul delegat (UE) 2017/654, în versiunea aplicabilă la 23 august 2021, să rămână valabile.
                  
               
                     (9)
                  
                  
                     Prin urmare, Regulamentul delegat (UE) 2017/654 trebuie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Modificări aduse Regulamentului delegat (UE) 2017/654
            Regulamentul delegat (UE) 2017/654 se modifică după cum urmează:
            
                        1.
                     
                     
                        La articolul 20a se adaugă următorul alineat (3):
                        
                           „(3)   Omologările UE de tip pentru un tip de motor sau o familie de motoare omologată în conformitate cu Regulamentul delegat (UE) 2017/654 înainte de 24 august 2021 rămân valabile.”
                        
                     
                  
                        2.
                     
                     
                        Anexele I, IV, V și XIII la Regulamentul delegat (UE) 2017/654 se modifică în conformitate cu anexa la prezentul regulament.
                     
                  
         
            Articolul 2
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 iunie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 252, 16.9.2016, p. 53.
         
            (2)  Regulamentul delegat (UE) 2017/654 al Comisiei din 19 decembrie 2016 de completare a Regulamentului (UE) 2016/1628 al Parlamentului European și al Consiliului în ceea ce privește cerințele tehnice și generale referitoare la limitele emisiilor și omologarea de tip pentru motoarele cu ardere internă pentru echipamentele mobile fără destinație rutieră (JO L 102, 13.4.2017, p. 1).
         
            (3)  Regulamentul nr. 96 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea motoarelor cu aprindere prin compresie care urmează să fie instalate pe tractoare agricole și forestiere și pe utilaje mobile fără destinație rutieră, din punct de vedere al emisiilor de poluanți provenite de la motor (JO L 88, 22.3.2014, p. 1).
         
            (4)  Directiva 97/68/CE a Parlamentului European și a Consiliului din 16 decembrie 1997 privind apropierea legislațiilor statelor membre referitoare la măsurile împotriva emisiei de poluanți gazoși și de pulberi provenind de la motoarele cu ardere internă care urmează să fie instalate pe echipamentele mobile fără destinație rutieră (JO L 59, 27.2.1998, p. 1).
      
      
         
            ANEXĂ
            Anexele I, IV, V și XIII se modifică după cum urmează:
            
                        1.
                     
                     
                        În anexa I, punctul 2.6.2 se înlocuiește cu textul de mai jos:
                        
                                    „2.6.2.
                                 
                                 
                                    În cazul în care autoritatea de omologare stabilește că, în ceea ce privește motorul prototip selectat, cererea depusă nu reprezintă în totalitate familia de motoare definită în anexa IX la Regulamentul de punere în aplicare (UE) 2017/656, autoritatea de omologare poate selecta și supune încercării un motor de încercare alternativ și, dacă este necesar, un motor de încercare de referință suplimentar.”
                                 
                              
                  
                        2.
                     
                     
                        În anexa IV, apendicele 1 se modifică după cum urmează:
                        
                                    (a)
                                 
                                 
                                    punctul 11.4.2.1.4 se înlocuiește cu următorul text:
                                    
                                                „11.4.2.1.4.
                                             
                                             
                                                Odată blocat, contorul se resetează la zero în momentul în care monitorii corespunzători acestuia au funcționat cel puțin o dată până la finalizarea ciclului lor de monitorizare fără să fi detectat o defecțiune sau nicio defecțiune relevantă pentru contorul respectiv nu a fost detectată în decursul a cel puțin 36 de ore de funcționare a motorului de la oprirea contorului (a se vedea figura 4.4).”;
                                             
                                          
                              
                                    (b)
                                 
                                 
                                    figura 4.4. se înlocuiește cu următoarea figură:
                                    
                                       
                                    unde «x» nu este mai mic de 36 de ore de funcționare”;
                                 
                              
                                    (c)
                                 
                                 
                                    figura 4.6 se înlocuiește cu următoarea figură:
                                    
                                       
                                    unde «x» nu este mai mic de 36 de ore de funcționare”;
                                 
                              
                                    (d)
                                 
                                 
                                    figura 4.7 se înlocuiește cu următoarea figură:
                                    
                                       
                                    unde «x» nu este mai mic de 36 de ore de funcționare”.
                                 
                              
                  
                        3.
                     
                     
                        În anexa V, la punctul 1, al cincilea paragraf se înlocuiește cu următorul text:
                        „Producătorul poate solicita ca serviciul tehnic să excludă puncte de funcționare din oricare dintre zonele de control stabilite în secțiunea 2 în timpul demonstrației prevăzute în secțiunea 3. Serviciul tehnic acordă această excludere, cu acordul autorității de omologare, în cazul în care producătorul demonstrează că motorul nu este niciodată capabil să funcționeze în astfel de puncte atunci când este utilizat în orice combinație de echipamente mobile fără destinație rutieră.”
                     
                  
                        4.
                     
                     
                        Anexa XIII se modifică după cum urmează:
                        
                                    (a)
                                 
                                 
                                    punctul 1 se modifică după cum urmează:
                                    
                                                (i)
                                             
                                             
                                                subpunctul 2 se înlocuiește cu următorul text:
                                                
                                                            „2.
                                                         
                                                         
                                                            omologările de tip acordate în conformitate cu Regulamentul CEE-ONU nr. 49 (*), seria 06 de amendamente, în cazul în care un serviciu tehnic confirmă faptul că motorul respectă:
                                                            
                                                                        (a)
                                                                     
                                                                     
                                                                        cerințele prevăzute în apendicele 2 la anexa IV, atunci când motorul este destinat exclusiv pentru a fi utilizat în locul motoarelor din etapa V din categoriile IWP și IWA, în conformitate cu articolul 4 alineatul (1) punctul 1 litera (b) din Regulamentul (UE) 2016/1628; sau
                                                                     
                                                                  
                                                                        (b)
                                                                     
                                                                     
                                                                        cerințele prevăzute în apendicele 1 la anexa IV pentru motoarele care nu intră sub incidența literei (a);
                                                                     
                                                                  și în cazul în care o autoritate de omologare confirmă că producătorul respectă obligațiile prevăzute la articolul 19 din Regulamentul (UE) 2016/1628.
                                                         
                                                      
                                                   (*)  Regulamentul nr. 49 al Comisiei Economice pentru Europa a Națiunilor Unite (CEE-ONU) – dispoziții uniforme privind măsurile care trebuie luate împotriva emisiilor de gaze și particule poluante ale motoarelor cu aprindere prin compresie și ale motoarelor cu aprindere prin scânteie destinate utilizării pe vehicule (JO L 171, 24.6.2013, p. 1).”;"
                        
                                             
                                          
                                                (ii)
                                             
                                             
                                                se adaugă următorul subpunct 3:
                                                
                                                            „3.
                                                         
                                                         
                                                            omologările de tip în conformitate cu seria 05 de amendamente la Regulamentul ONU nr. 96 (**) ale familiilor de motoare sau ale tipurilor de motoare din categoria NRE, astfel cum se prevede în tabelul I-1 din anexa I la Regulamentul (UE) 2016/1628, în cazul în care o autoritate de omologare confirmă că producătorul respectă obligațiile prevăzute la articolul 19 din Regulamentul (UE) 2016/1628.
                                                         
                                                      
                                                   (**)  Regulamentul nr. 96 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea motoarelor destinate instalării pe tractoare agricole și forestiere și pe utilaje mobile fără destinație rutieră în ceea ce privește emisiile de poluanți provenite de la motor (JO 107, 17.4.2019, p. 1).”;"
                        
                                             
                                          
                              
                                    (b)
                                 
                                 
                                    se adaugă următoarele puncte 2-4.1:
                                    
                                                „2.
                                             
                                             
                                                Pentru familiile de motoare sau tipurile de motoare din categoriile NRG, NRSh, NRS, SMB și ATS, omologările de tip în conformitate cu seria 05 de amendamente la Regulamentul CEE-ONU nr. 96 ale motoarelor care corespund categoriilor de motoare prevăzute în tabelele I-2, I-3 și I-4 și în tabelele I-9-I-10 din anexa I la Regulamentul (UE) 2016/1628 și, după caz, marcajul reglementar corespunzător sunt recunoscute ca fiind echivalente cu omologările UE de tip acordate și cu marcajul reglementar necesar în conformitate cu Regulamentul (UE) 2016/1628, în cazul în care o autoritate de omologare confirmă faptul că producătorul respectă obligațiile prevăzute la articolul 19 din Regulamentul (UE) 2016/1628.
                                             
                                          
                                                3.
                                             
                                             
                                                Pentru motoarele cu destinație specială (SPE) care intră sub incidența articolului 34 alineatele (5) și (6) din Regulamentul (UE) 2016/1628, din categoria NRE cu o putere de referință de cel puțin 19 kW și de cel mult 560 kW, omologările de tip pentru etapa IIIA în conformitate cu seria 02 (***), 03 (****) sau 04 (*****) de amendamente la Regulamentul ONU nr. 96 ale familiilor de motoare sau ale tipurilor de motoare din categoria NRE, astfel cum se prevede în tabelul VI-1 din anexa VI la Regulamentul (UE) 2016/1628, și, după caz, în marcajul reglementar corespunzător, sunt recunoscute ca fiind echivalente cu omologările UE de tip acordate și cu marcajul reglementar corespunzător necesar în temeiul respectivului regulament.
                                             
                                          
                                                3.1.
                                             
                                             
                                                Cerințe suplimentare:
                                                Motoarele bazate pe o omologare de tip acceptată ca fiind echivalentă cu o omologare UE de tip în conformitate cu punctul 3 îndeplinesc cerințele din anexa XII la Regulamentul delegat (UE) 2017/654.
                                             
                                          
                                                4.
                                             
                                             
                                                Pentru următoarele etape de emisii, omologările de tip pe baza regulamentelor CEE-ONU privind familiile de motoare sau tipurile de motoare care aparțin categoriilor enumerate mai jos și, după caz, marcajul reglementar corespunzător, sunt recunoscute ca fiind echivalente cu omologările UE de tip acordate și cu marcajul reglementar necesar în temeiul Directivei 97/68/CE, în conformitate cu dispozițiile tranzitorii prevăzute la articolul 58 din Regulamentul (UE) 2016/1628:
                                                
                                                            1.
                                                         
                                                         
                                                            Etapa IV: omologările de tip ale motoarelor din categoriile Q și R, astfel cum se prevede la articolul 9 din Directiva 97/68/CE, în conformitate cu seria 04 de amendamente la Regulamentul CEE-ONU nr. 96;
                                                         
                                                      
                                                            2.
                                                         
                                                         
                                                            Etapa IIIB: omologările de tip ale motoarelor din categoriile L, M, N și P, astfel cum se prevede la articolul 9 din Directiva 97/68/CE, în conformitate cu seria 03 sau seria 04 de amendamente la Regulamentul CEE-ONU nr. 96;
                                                         
                                                      
                                                            3.
                                                         
                                                         
                                                            Etapa IIIA: omologările de tip ale motoarelor din categoriile H, I, J și K, astfel cum se prevede la articolul 9 din Directiva 97/68/CE, în conformitate cu seria 02, seria 03 sau seria 04 de amendamente la Regulamentul CEE-ONU nr. 96;
                                                         
                                                      
                                                            4.
                                                         
                                                         
                                                            Etapa II: omologările de tip ale motoarelor din categoriile D, E, F și G, astfel cum se prevede la articolul 9 din Directiva 97/68/CE, în conformitate cu seria 01 (******), seria 02, seria 03 sau seria 04 de amendamente la Regulamentul CEE-ONU nr. 96;
                                                         
                                                      
                                                            5.
                                                         
                                                         
                                                            Etapa I: omologările de tip ale motoarelor din categoriile A, B și C, astfel cum se prevede la articolul 9 din Directiva 97/68/CE, în conformitate cu seria 00 (*******) de amendamente la Regulamentul CEE-ONU nr. 96.
                                                         
                                                      
                                          
                                                4.1.
                                             
                                             
                                                Cerințe suplimentare
                                                Motoarele bazate pe o omologare de tip acceptată ca fiind echivalentă cu omologarea UE de tip în conformitate cu punctul 4 trebuie să fie însoțite de o declarație de conformitate și de informații suplimentare în marcajul reglementar, astfel cum se prevede la articolul 31 și la articolul 32 alineatul (2) din Regulamentul (UE) 2016/1628 și astfel cum se prevede în anexele II și III la Regulamentul de punere în aplicare (UE) 2017/656.
                                             
                                          
                                       (***)  Seria 02 de amendamente nu este publicată în Jurnalul Oficial."
                        
                                    
                                       (****)  Seria 03 de amendamente nu este publicată în Jurnalul Oficial."
                        
                                    
                                       (*****)  Regulamentul nr. 96 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea motoarelor cu aprindere prin compresie care urmează să fie instalate pe tractoare agricole și forestiere și pe utilaje mobile fără destinație rutieră, din punct de vedere al emisiilor de poluanți provenite de la motor (JO 88, 22.3.2014, p. 1)."
                        
                                    
                                       (******)  Seria 01 de amendamente nu este publicată în Jurnalul Oficial."
                        
                                    
                                       (*******)  Seria 00 de amendamente nu este publicată în Jurnalul Oficial.”"
                        
                                 
                              
                  
               (*)  Regulamentul nr. 49 al Comisiei Economice pentru Europa a Națiunilor Unite (CEE-ONU) – dispoziții uniforme privind măsurile care trebuie luate împotriva emisiilor de gaze și particule poluante ale motoarelor cu aprindere prin compresie și ale motoarelor cu aprindere prin scânteie destinate utilizării pe vehicule (JO L 171, 24.6.2013, p. 1).”;
            
               (**)  Regulamentul nr. 96 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea motoarelor destinate instalării pe tractoare agricole și forestiere și pe utilaje mobile fără destinație rutieră în ceea ce privește emisiile de poluanți provenite de la motor (JO 107, 17.4.2019, p. 1).”;
            
               (***)  Seria 02 de amendamente nu este publicată în Jurnalul Oficial.
            
               (****)  Seria 03 de amendamente nu este publicată în Jurnalul Oficial.
            
               (*****)  Regulamentul nr. 96 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea motoarelor cu aprindere prin compresie care urmează să fie instalate pe tractoare agricole și forestiere și pe utilaje mobile fără destinație rutieră, din punct de vedere al emisiilor de poluanți provenite de la motor (JO 88, 22.3.2014, p. 1).
            
               (******)  Seria 01 de amendamente nu este publicată în Jurnalul Oficial.
            
               (*******)  Seria 00 de amendamente nu este publicată în Jurnalul Oficial.””